b'\n_START_ARTICLE_\nSkotfoss\n_START_PARAGRAPH_\nSkotfoss er en bydel i Skien kommune i Telemark. Skotfoss har rundt 1\xc2\xa0700 innbyggere. Stedet ligger ved utl\xc3\xb8pet av innsj\xc3\xb8en Norsj\xc3\xb8. Den nederste av kanalene i Telemarkskanalen, Norsj\xc3\xb8\xe2\x80\x93Skienkanalen har sitt st\xc3\xb8rste sluseanlegg her (L\xc3\xb8veid sluser)._NEWLINE_Skotfoss er bygd opp rundt fossen, fossekraften og industrien. Her l\xc3\xa5 en gang Nord-Europas st\xc3\xb8rste papirfabrikk, Skotfos Brug. Papiret herfra ble eksportert til hele verden. Aviser som The New York Times brukte en gang papir fra fabrikken p\xc3\xa5 Skotfoss. Fabrikken ble nedlagt i 1987._NEWLINE_Skotfoss kirke ble bygget i 1900, byggingen ble betalt av papirfabrikken Union og den ble bygget av arbeidere fra Skotfoss Bruk. Skotfoss historielag har reist en statue navngitt etter en av damene som arbeidet ved Union, Ulla. Den er plassert p\xc3\xa5 Torget. Norges f\xc3\xb8rste fotballklubb var grunnlagt p\xc3\xa5 Skotfoss. _NEWLINE_Fotballspilleren Frode Johnsen er oppvokst p\xc3\xa5 Skotfoss og Skotfoss Turn & Idrettsforening var Johnsens ungdomsklubb. _NEWLINE_L\xc3\xb8veid skytterlag ble etablert i 1894 p\xc3\xa5 Skotfoss og har sin sommeraktivitet p\xc3\xa5 baneanlegget. L\xc3\xb8veid skytterlag er tilsluttet Det frivillige skyttervesen (DFS) og er f\xc3\xb8rste gang nevnt i 1890 under Telefylkets Folkev\xc3\xa6pningssamlag. Skytterlaget kom tilbake p\xc3\xa5 listene i DFS i 1894 som er lagets offisielle stiftelses\xc3\xa5r. Laget ble borte i perioden 1927 til og med 1939.'